**Pravilnik o načinu vrednovanja zahtjeva za dodjelu bespovratnih financijskih sredstava, načinu rada te sastavu i broju članova povjerenstva za provedbu javnog poziva za promociju programa „Hrvatski otočni proizvod“**

* obrazloženje skraćenja roka e-savjetovanja na 15 dana

Zakon o otocima (Narodne novine“, br. 116/18, 73/20 i 70/21) člankom 36.a propisuje dodjelu bespovratnih financijskih sredstava za sufinanciranje provedbe aktivnosti promocije Programa „Hrvatski otočni proizvod“ (u daljnjem tekstu: Program HOP) na temelju javnog poziva kojeg raspisuje Ministarstvo regionalnoga razvoja i fondova Europske unije (u daljnjem tekstu: Ministarstvo).

Prihvatljive aktivnosti za sufinanciranje putem dodjele bespovratnih financijskih sredstava su skupna događanja koja pridonose ostvarenju ciljeva Programa HOP (sajam, manifestacija, konferencija, radionica, edukacija/seminari i dr.) te projekti i programi promotivno-informativnog karaktera o Programu HOP.

S obzirom na to da su za provedbu aktivnosti promocije Programa HOP osigurana financijska sredstva u Državnom proračunu Republike Hrvatske za 2021. godinu i projekcijama za 2022. i 2023. godinu te na duljinu trajanja provedbe javnog poziva i potrebu njegove realizacije do kraja tekuće 2021. godine, Ministarstvo smatra opravdanim skratiti rok objave nacrta Pravilnika na portalu e-Savjetovanja na 15 dana.